હાલ દિવાળીની ખરીદી માટે ગ્રામ્ય વિસ્તારની પ્રજા ખરીદી માટે આણંદ, બોરસદ, ખંભાત, પેટલાદ જેવા મોટા શહેરોમાં આવે છે. તેમજ દિવાળી અને બેસતા વર્ષના દિવસે તથા ભાઇબીજાના દિવસે ગ્રામ્ય વિસ્તારની પ્રજા ધાર્મિક સ્થળો તથા બહેનોને ત્યાં પણ જાય છે. જેથી તેઓને એસ.ટી રૂટની વધારે જરૂરિયાત રહે છે. છતાં એસ.ટી વિભાગ દ્વારા મનસ્વી રીતે દરવર્ષે દિવાળી પર્વ પર ગ્રામ્ય વિસ્તારના રૂટો રદ કરી દેવામાં આવે છે. જેના કારણે ગ્રામ્ય વિસ્તારની પ્રજાને ના છુટકે જીવના જોખમે ખાનગી વાહનો આસરો લેવો પડે છે. જેના કારણે ગ્રામ્ય મુસાફરોમાં રોષની લાગણી વ્યાપી છે.